מה מטרתו של הצמיד שנקרא WellBe?
לשמור על שלוות הנפש שלכם
האם ידעתם שכיום אנחנו סובלים מפי 100 יותר חרדה ומתח נפשי מאשר הסבים שלנו? WellBe הוא צמיד חדש בפיתוח ישראלי, שיחד עם האפליקציה הנלווית שלו, נועד לשמור על שלוות הנפש שלכם. הצמיד קובע את רמת הסטרס והשלווה שלכם בעזרת שילוב בין מד דופק מובנה ואלגוריתם מורכב, שמתבסס על זמן, מיקום ואנשים שאתם פוגשים במהלך היום. ברגע שהצמיד יקלוט רמות מתח חריגות, האפליקציה תשלח לכם התראה על כך בצירוף הצעות כיצד להקל על הסטרס. בין היתר תציע האפליקציה תרגולים שמתבססים על מדיטציה, נשימה מודרכת ודימיון מודרך. בנוסף, מאפשרת האפליקציה מעקב אחרי רמות החרדה והשוואה בין רמת הסטרס לפני ואחרי הטיפולים. מי שעומד בראש המיזם הוא צחי סיוון, לשעבר מנכ"ל m-Wise.
צמיד WellBe נועד לשמור על שלוות הנפש.